गंभीर रोगों में बचाव का बेहतर तरीका एडवांस न्यूरो सर्जरी
लुधियाना| दिमागीबीमारियों में न्यूरो सर्जरी से बेहोश और कोमा में जाने के बावजूद मरीज का बेहतर तरीके से इलाज हो जाता है। ज्यादा धूम्रपान करने और अधिक कोलस्ट्रोल के कारण नसों में अवरोध से होने वाले अधरंग को भी न्यूरो सर्जरी से ठीक किया जा सकता है। नेशनल इंटीग्रेटेड मेडिकल एसोसिएशन (नीमा) द्वारा रखे सेमिनार में माहिरों ने यह जानकारी दी। फिरोजपुर रोड पर एक होटल में नीमा के लुधियाना चैप्टर ने एडवांस न्यूरो सर्जरी विषय पर यह चर्चा कराई। प्रसिद्ध न्यूरो सर्जन डॉ. मनोज सोबती और डॉ. हरमन सोबती ने बताया कि दिमागी विकारों में न्यूरो सर्जरी से बेहोश और कोमा में गए रोगी स्वस्थ हो जाते हैं। अधिक सिगरेट और तंबाकू के सेवन और कोलस्ट्रोल के कारण नसों में अवरोध से होने वाला अधरंग भी न्यूरो सर्जरी से ठीक हो जाता है। इसी तरह हाई-ब्लड प्रेशर और हाईपरटेंशन से नसों के फटने से होने वाला अधरंग या पैरालाइसिस का इलाज भी मुमकिन है। उन्होंने एक दिन के बच्चे के दिमाग की सर्जरी कर ट्यूमर निकालने का लाइव वीडियो दिखा उस पर चर्चा की। माहिरों ने कहा कि एडवांस न्यूरो सर्जरी से ब्रेन और रीड की हड्डी के ट्यूमर्स का इलाज आसान हो गया है। इस अवसर पर नीमा से जुड़े डॉ. राजेश थापर, डॉ. सुरिंदर गुप्ता, डॉ. सतिंदर कक्कड़, डॉ. इंदर शर्मा, डॉ. आरके गर्ग, डॉ. सरजीवन शर्मा, डॉ. पीपी सिंह, डॉ. राहुल जैन की खास मौजूदगी रही।
hin_Deva hin_Deva